ПРОТОКОЛ № 18
от заседанието на Комисия по правни въпроси 
на Висшия съдебен съвет, проведено на 1 юни 2015 г.

Днес, 1 юни 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА					НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

ДНЕВЕН РЕД:

1. ОТНОСНО: Писмо от Министерство на правосъдието относно проект на Закон за изменение и допълнение на Закон за подпомагане и финансова компенсация на пострадали от престъпления, за становище.
/Отложена т. 16 от заседание на 18.05.2015 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРЕДЛАГА на ВСС да вземе следното решение: изразява положително становище по проекта на Закон за изменение и допълнение на Закон за подпомагане и финансова компенсация на пострадали от престъпления.
1.2. Решението  да се внесе в заседанието на ВСС на 04.06.2015 г.

2. ОТНОСНО: Проект на споразумение за сътрудничество, изпратен от Камарата на частните съдебни изпълнители.
/Отложена т. 3 от заседание на 25.05.2015 г./

КОМИСИЯТА ПО ПРАВНИ ВЪПРОСИ
Р Е Ш И:

	2.1. ИЗПРАЩА проекта на споразумение за сътрудничество, ведно с примерните образци на покана за доброволно изпълнение по чл. 182, ал. 1 от ДОПК и възлагателно писмо по чл. 3, ал. 3 от споразумението за сътрудничество на Камарата на частните съдебни изпълнители за уточняване на отделни текстове, съобразно предложенията на комисията.  
2.2. ИЗРАЗЯВА подкрепа на проекта на Асоциацията на държавните съдебни изпълнители за изменение и допълнение на чл. 264, ал. 2 от Закона за съдебната власт, като счита, че това е успешен начин за подобряване събираемостта на взиманията на органите на съдебната власт.
2.3. Решението на комисията да се изпрати на Министерство на правосъдието заедно с предложението за  изменение и допълнение на чл. 264, ал. 2 от Закона за съдебната власт.
2.4. Решението на комисията да се изпрати и на Асоциацията на държавните съдебни изпълнители.

3. ОТНОСНО: Отчет за дейността на Инспектората към Висшия съдебен съвет за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. ПРИЕМА за сведение Отчета за дейността на Инспектората към Висшия съдебен съвет за 2014 г.
3.2. Отчетът да се изпрати за сведение и на Комисия по предотвратяване и установяване на конфликт на интереси и взаимодействие с Инспектората към ВСС.
3.3. Отчетът за дейността на Инспектората към Висшия съдебен съвет за 2014 г. да се приложи към Обобщения годишен доклад за дейността на Висшия съдебен съвет за 2014 г.

4. ОТНОСНО: Доклад от Цветанка Тиганчева – началник отдел „Конкурси на магистрати”, ДСККМ, с приложена молба от Галина Иванова Чанкова с вх. № 96-00-336/29.04.2015 г.

КОМИСИЯТА ПО ПРАВНИ ВЪПРОСИ
Р Е Ш И:

	4.1. Няма основание за отмяна на наложеното наказание на Галина Иванова Чанкова, тъй като е налице влязло в сила решение по наложеното й дисциплинарно наказание.

Разни:

5. ОТНОСНО: Писмо от Съюза на юристите в България, изх. № 33/26.05.2015 г., за участие в експертна кръгла маса по проблемите на юридическото образование.

КОМИСИЯТА ПО ПРАВНИ ВЪПРОСИ
Р Е Ш И:

	5.1. ПРИЕМА за сведение писмото от Съюза на юристите в България.

ПРЕДСЕДАТЕЛ
НА КОМИСИЯТА:	/п/	     
                          ЮЛИАНА КОЛЕВА